รายการระหว่างกัน

1. รายละเอียดของรายการระหว่างกัน

  1.1 การเช่าพื้นที่สำนักงานจากบุคคลเกี่ยวข้อง

บริษัทมีการเช่าพื้นที่สำนักงานจากกองทุนรวมสาทรซิตี้ทาวเวอร์
ซึ่งถือว่าเป็นบุคคลที่อาจมีความขัดแย้งทางผลประโยชน์
เนื่องจากกองทุนดังกล่าวมีผู้ถือหุ้นซึ่งมีความสัมพันธ์กับผู้ถือหุ้นและกรรมการของบริษัท ดังนี้

1. กลุ่มซิตี้เรียลตี้ ซึ่งเป็นผู้ถือหุ้นรายใหญ่ของกองทุนรวมสาทรซิตี้ทาวเวอร์
ถือหุ้นในบริษัททั้งทางตรง และทางอ้อม ร้อยละ 6.5 (ณ วันที่ 27 สิงหาคม 2550)

2. นายชาลี โสภณพนิช เป็นผู้ถือหุ้นและเป็นกรรมการผู้มีอำนาจลงนามของ บริษัท ไทคอน
อินดัสเทรียล คอนเน็คชั่น จำกัด (มหาชน) และบริษัทในกลุ่มซิตี้เรียลตี้

ณ สิ้นปี 2550 บริษัทมีการเช่าพื้นที่สำนักงานจากกองทุนรวมสาทรซิตี้ทาวเวอร์
รวมเป็นพื้นที่เช่าทั้งสิ้น 1,922.13 ตารางเมตร โดยมีรายละเอียดดังนี้

+------------------------+--------+--------+---------------------------+
| ระยะเวลาของสัญญา        | พื้นที่เช่า | เ      | ค่าเช่าและค่าบริการที่จ่ายในปี    |
|                        |        | งินมัดจำ | 2550                      |
|                        | (ตารา  |        |                           |
|                        | งเมตร) | (ล     | (ล้านบาท)                  |
|                        |        | ้านบาท) |                           |
+------------------------+--------+--------+---------------------------+
|   1 กรกฎาคม 2549 ถึง 30 | 1,     | 3.08   | 12.33                     |
|   มิถุนายน 2552          | 656.13 |        |                           |
+------------------------+--------+--------+---------------------------+
|   1 มิถุนายน 2550 ถึง 30  | 266.00 | 0.49   | 1.98                      |
|   มิถุนายน 2552          |        |        |                           |
+------------------------+--------+--------+---------------------------+

  ณ วันที่ 31 มีนาคม 2550 บริษัทไม่มียอดค้างชำระของรายการดังกล่าวข้างต้น

ความเห็นของกรรมการตรวจสอบ

คณะกรรมการตรวจสอบของบริษัทได้พิจารณารายการดังกล่าวแล้ว
โดยมีการพิจารณาประกอบกับข้อมูลอัตราค่าเช่าอาคารสำนักงานที่อยู่ในบริเวณใกล้เคียงกับอาคารสำนักงานของบริษัท
คณะกรรมการตรวจสอบมีความเห็นว่ารายการที่เกี่ยวโยงกันดังกล่าวมีความสมเหตุสมผลและเกิดขึ้นตามราคาตลาดหรือราคายุติธรรม
โดยมีการให้บริการและมีเงื่อนไขเช่นเดียวกับผู้เช่ารายอื่นทั่วไป

  1.2 การใช้บริการทางการเงินกับบริษัทที่เกี่ยวข้อง

บริษัทมีการใช้บริการทางการเงินกับธนาคารกรุงเทพ จำกัด (มหาชน)
ซึ่งถือว่าเป็นบุคคลที่อาจมีความขัดแย้งทางผลประโยชน์
เนื่องจากธนาคารดังกล่าวมีกลุ่มโสภณพนิชเป็นผู้ถือหุ้นใหญ่ โดยกลุ่มโสภณพนิชมีความสัมพันธ์กับผู้ถือหุ้น
และกรรมการของบริษัท คือ นายชาลี โสภณพนิช

ณ สิ้นปี 2550 บริษัทมีธุรกรรมการเงินกับธนาคารกรุงเทพ จำกัด (มหาชน) ดังนี้

+-----------------+---------------------------+-----------+-----------+
| รายการ          | อัตราดอกเบี้ย/ค่าธรรมเนียม     | ยอ        |           |
|                 |                           | ดเงินคงค้าง |           |
|                 |                           | (ล้านบาท)  |           |
+-----------------+---------------------------+-----------+-----------+
|                 | (ร้อยละต่อปี)                | สิ้นปี 2549  | สิ้นปี 2550  |
+-----------------+---------------------------+-----------+-----------+
|   เงินกู้ยืมระยะยาว |   อัตราดอกเบี้ยสำหรับลูกค้าชั้นดี  | 148.40    | 122.66    |
|                 |   (MLR) ลบอัตราคงที่         |           |           |
|   หนังสือค้ำประกัน  |                           | 11.01     | 11.01     |
|                 |   ตามประกาศของธนาคาร      |           |           |
|   เงินฝากประจำ   |                           | 100.00    | 110.00    |
|                 |   ตามประกาศของธนาคาร      |           |           |
+-----------------+---------------------------+-----------+-----------+

ณ วันที่ 31 ธันวาคม 2550 บริษัทมียอดดอกเบี้ยเงินกู้ค้างจ่ายทางบัญชีจำนวน 0.029 ล้านบาท
และมียอดดอกเบี้ยเงินฝากค้างรับทางบัญชีจำนวน 4.958 ล้านบาท
โดยยอดค้างจ่ายและค้างรับดังกล่าวได้ถูกชำระแล้วในต้นปี 2551

นอกจากรายการดังกล่าวข้างต้นแล้ว ในปี 2550
บริษัทยังมีการลงทุนระยะสั้นในพันธบัตรธนาคารแห่งประเทศไทย จำนวน 310 ล้านบาท
โดยการซื้อลดพันธบัตรจากธนาคารกรุงเทพ จำกัด (มหาชน) ในอัตราซื้อลดตามอัตราตลาด

ณ วันที่ 31 ธันวาคม 2550 บริษัทไม่มียอดค้างชำระของรายการดังกล่าวกับธนาคาร

ความเห็นของกรรมการตรวจสอบ

คณะกรรมการตรวจสอบของบริษัท ได้พิจารณารายการที่เกี่ยวโยงกันดังกล่าวข้างต้น
โดยมีการพิจารณาประกอบกับอัตราดอกเบี้ยเงินกู้ยืม อัตราดอกเบี้ยเงินฝาก
รวมทั้งอัตราขายลดพันธบัตรที่ธนาคารกรุงเทพ จำกัด (มหาชน)
และสถาบันการเงินแห่งอื่นคิดกับลูกค้าทั่วไป
โดยคณะกรรมการตรวจสอบมีความเห็นว่ารายการดังกล่าวข้างต้นเป็นรายการที่มีความสมเหตุสมผลและเกิดขึ้นตามราคาตลาด
นอกจากนี้ ข้อกำหนดและเงื่อนไขต่าง ๆ ที่เกี่ยวข้องมีความเหมาะสมและปฏิบัติกันโดยทั่วไป

  1.3 การซื้อที่ดินจากบริษัทที่เกี่ยวข้อง

  บริษัทมีการซื้อที่ดินเพื่อพัฒนาอาคารโรงงานในสวนอุตสาหกรรมโรจนะ จังหวัดพระนครศรีอยุธยา
  และสวนอุตสาหกรรมโรจนะ จังหวัดระยอง จากบริษัทสวนอุตสาหกรรมโรจนะ จำกัด (มหาชน)
  ซึ่งถือว่าเป็นบุคคลที่อาจมีความขัดแย้งทางผลประโยชน์ เนื่องจากบริษัท สวนอุตสาหกรรมโรจนะ
  จำกัด (มหาชน) เป็นผู้ถือหุ้นรายใหญ่ของบริษัท และมีกรรมการดำรงตำแหน่งกรรมการของบริษัท
  คือ นายดิเรก วินิชบุตร และนายจิระพงษ์ วินิชบุตร

  รายละเอียดการซื้อที่ดินดังกล่าวในปี 2550 มีดังนี้

+--------------------------------------+-------------------------------+
| วันที่ทำสัญญา                            | มูลค่าสัญญา (ล้านบาท)             |
+--------------------------------------+-------------------------------+
| 9 พฤษภาคม 2550                       | 15.47                         |
|                                      |                               |
| 28 สิงหาคม 2550                       | 78.44                         |
|                                      |                               |
| 28 สิงหาคม 2550                       | 25.87                         |
+--------------------------------------+-------------------------------+

ณ วันที่ 31 ธันวาคม 2550 บริษัทมียอดค้างชำระของรายการดังกล่าวข้างต้นรวม 83.44 ล้านบาท
โดยยอดค้างชำระดังกล่าว จะถูกชำระในทันทีที่บริษัท สวนอุตสาหกรรมโรจนะ จำกัด (มหาชน)
พร้อมโอนกรรมสิทธิ์ที่ดินให้แก่บริษัท

  ความเห็นของกรรมการตรวจสอบ

คณะกรรมการตรวจสอบของบริษัทได้พิจารณารายการที่เกี่ยวโยงกันดังกล่าวข้างต้นแล้ว
โดยมีการพิจารณาจากราคาเสนอขายที่ดินในบริเวณใกล้เคียง
คณะกรรมการตรวจสอบมีความเห็นว่ารายการดังกล่าวเป็นรายการที่มีความจำเป็นและสมเหตุสมผลและเกิดขึ้นตามราคาตลาด
บนเงื่อนไขที่ปฏิบัติกันอยู่โดยทั่วไป

  1.4 การใช้บริการซื้อขายหลักทรัพย์ของบริษัทที่เกี่ยวข้องกัน

ในปี 2550 บริษัทมีการซื้อขายหลักทรัพย์ของกองทุนรวมอสังหาริมทรัพย์ไทคอนผ่านบริษัทที่เกี่ยวข้อง
คือ บริษัทหลักทรัพย์ เอเซียพลัส จำกัด (มหาชน)
ซึ่งถือว่าเป็นบุคคลที่อาจมีความขัดแย้งทางผลประโยชน์ เนื่องจากบริษัทดังกล่าวมี นายชาลี
โสภณพนิช เป็นกรรมการผู้มีอำนาจลงนาม

บริษัทหลักทรัพย์ เอเซียพลัส จำกัด (มหาชน) คิดค่าธรรมเนียมการซื้อขายหลักทรัพย์ในอัตราร้อยละ
0.1 ของยอดการซื้อขายกองทุนรวมดังกล่าว โดยในปี 2550
บริษัทมีการชำระค่าธรรมเนียมการซื้อขายหลักทรัพย์ให้แก่บริษัทหลักทรัพย์ เอเซียพลัส จำกัด
(มหาชน) เป็นจำนวนรวมทั้งสิ้น 0.33 ล้านบาท

ณ วันที่ 31 ธันวาคม 2550 บริษัทไม่มียอดค้างชำระของรายการดังกล่าว

  ความเห็นของกรรมการตรวจสอบ

คณะกรรมการตรวจสอบของบริษัทได้พิจารณารายการที่เกี่ยวโยงกันดังกล่าวข้างต้นแล้ว
โดยมีการพิจารณาประกอบกับข้อมูลอัตราค่าธรรมเนียมในการซื้อขายของบริษัทหลักทรัพย์ต่างๆ
คณะกรรมการตรวจสอบมีความเห็นว่ารายการดังกล่าวเป็นรายการที่มีความจำเป็นและเกิดขึ้นตามราคาตลาด
บนเงื่อนไขที่ปฏิบัติกันอยู่โดยทั่วไป

2. ความจำเป็นและความสมเหตุสมผล

การทำรายการที่เกี่ยวโยงกันดังกล่าวข้างต้นเป็นความจำเป็นเพื่อก่อให้เกิดประโยชน์สูงสุดต่อบริษัท
และเป็นไปตามลักษณะการประกอบธุรกิจทั่วไป
และบริษัทได้จ่าย/รับค่าตอบแทนในราคาตลาดที่ยุติธรรมและสมเหตุสมผล
ดังที่คณะกรรมการตรวจสอบได้ให้ความเห็นในการทำรายการไว้แล้วข้างต้น

3. มาตรการหรือขั้นตอนการอนุมัติการทำรายการระหว่างกัน

คณะกรรมการตรวจสอบเป็นผู้รับผิดชอบในการตรวจสอบรายการที่เกี่ยวโยงกันของบริษัทให้เป็นรายการที่เกิดขึ้นตามราคาและเงื่อนไขที่ยุติธรรม
โดยคำนึงถึงผลประโยชน์สูงสุดของบริษัท อีกทั้งดูแลการเปิดเผยข้อมูลให้ถูกต้อง
ครบถ้วนตามข้อกำหนดของตลาดหลักทรัพย์แห่งประเทศไทย ทั้งนี้
บริษัทมีมาตรการหรือขั้นตอนอนุมัติการทำรายการที่เกี่ยวโยงกัน ดังนี้

-   คณะกรรมการตรวจสอบของบริษัทจะดูแลให้รายการดังกล่าวเป็นไปตามราคาตลาด
    หรือราคายุติธรรม โดยคณะกรรมการหรือผู้ถือหุ้นของบริษัท (แล้วแต่กรณี)
    จะเป็นผู้อนุมัติการทำรายการที่เกี่ยวโยงกัน ทั้งนี้
    กรรมการหรือผู้ถือหุ้นซึ่งมีส่วนได้เสียในเรื่องใด ไม่มีสิทธิออกเสียงลงคะแนนในเรื่องนั้น

-   เปิดเผยรายละเอียดของรายการที่เกี่ยวโยงกันตามประกาศและข้อกำหนดของตลาดหลักทรัพย์แห่งประเทศไทย
    และ/หรือสำนักงาน ก.ล.ต. ดังที่ได้ระบุไว้ในข้อบังคับของบริษัท

-   เปิดเผยรายละเอียดของรายการที่เกี่ยวโยงกันตามมาตรฐานการบัญชีที่กำหนดโดยสมาคมนักบัญชี

4. นโยบายหรือแนวโน้มการทำรายการระหว่างกันในอนาคต

รายการที่เกี่ยวโยงกันดังกล่าวข้างต้นจะยังคงเกิดขึ้นอย่างต่อเนื่องในอนาคตตราบเท่าที่รายการนั้นยังคงเป็นประโยชน์ต่อบริษัท
อย่างไรก็ดี ไม่ว่าจะเป็นรายการต่อเนื่องหรือรายการที่อาจเกิดขึ้นใหม่ในอนาคต
บริษัทจะดำเนินการตามมาตรการและขั้นตอนการอนุมัติการทำรายการที่เกี่ยวโยงกันดังที่ได้กล่าวไว้